1 %. Поради това Комисията заключи, че поради пренебрежимо малкия обем на недъмпинговия внос от Тайван, той не е допринесъл в никаква значителна степен към вредата, понесена от промишлеността на Съюза.
 5.2.2. Внос от други трети държави
 (121)
 Един производител износител застъпи тезата, че вносните цени от други държави, като Южна Корея и Южна Африка, са по-ниски от тези от КНР и заедно с вноса от Индия, който е с подобни цени като китайския, биха могли да упражняват натиск върху цените на включените в извадката производители от Съюза. Страната твърди също така, че средните цени от тези три държави са под средната непричиняваща вреда цена на включените в извадката производители от Съюза.
 (122)
 Както обаче вече беше отбелязано в съображение 174 от регламента за временните мерки, СВППНС се състоят от различни марки стомана, което води до значителни ценови разлики, които не биха могли да бъдат отразени в средните цени на Евростат. Поради това не е продуктивно просто да се сравняват средни цени, които не отчитат тези разлики. Подбиването на цените за КНР и Тайван не беше установено въз основа на средни цени, а въз основа на сравнение вид по вид, както е посочено в съображение 111 от регламента за временните мерки.
 (123)
 Същата страна твърди също така, че вносът от Индия и Южна Корея е нараснал значително и като абсолютна стойност, и в относително изражение. Поради това страната счита, че изключването на тези държави не е обективно.
 (124)
 По отношение на Южна Корея пазарният дял се е увеличил от 2,3 на 2,8 % за целия разглеждан период, което е увеличение от само 0,5 процентни пункта. Въпреки че вносът от Индия се е увеличил по-бързо, неговият пазарен дял е бил много малък — под 2 %, по време на целия разглеждан период. Това показва, че са налице обективни разлики между положението на КНР и Тайван, от една страна, и на Индия и Южна Корея, от друга.
 (125)
 Същата страна отбелязва и това, че Комисията не е представила обяснение какво е довело до общото увеличение на цените през 2011 г. и какво е причинило спада на цените през 2012 г.
 (126)
 В съображение 138 от регламента за временните мерки е обяснено, че продажните цени на промишлеността на Съюза се определят от промените в разходите за суровини, най-вече хром и никел. Тъй като цените в други трети държави са следвали подобна тенденция, може да се приеме, че причините за промените в цените са подобни. Както обаче вече беше посочено в съображение 174 от регламента за временните мерки, СВППНС се състоят от различни марки стомана, което води до значителни ценови разлики, които не биха могли да бъдат отразени в средните цени на Евростат.
 (127)
 След оповестяването на окончателните констатации една от заинтересованите страни застъпи тезата, че вносът от Южна Корея, Индия и Южна Африка не може да се счита за пренебрежимо малък, тъй като кумулативно е имал пазарен дял от 6,3 % по време на разследвания период. Този внос обаче не е бил счетен за пренебрежимо малък в регламента за временните мерки и ефектът